stanford-oval/wikipedia huggingface dataset:
Pikkupojat
Juoni

Kesämökkien luvatussa maassa kaikki ovat naapuruksia, vaikka enimmän aikaa riidoissa. Johtaja Hugo Rögstrand käy mökiltä kaupungissa työssä. Sillä välin perheen äiti on tulossa hulluksi yrittäessään pitää kurissa perheen kolmea poikaa. Naapurissa lomailee upseeri Jäpälä ja toisessa mökissä keksijä Yskänen.
Jatkuvat rajariidat ja yhteinen puhelinlinja koettelevat naapurisopua. Pikkupojillakin on osuutensa asiaan, sillä he kilpailevat siitä kuinka monta oikeusjuttua he onnistuvat järjestämään Jäpälän ja Yskäsen välille. Pojat toimimat viestien välittäjinä ja vääristävät naapurusten kommentit pahimman mukaan.
Vesa-Matti Loiri, Spede Pasanen ja Simo Salminen esiintyvät kaksoisrooleissa. He esittävät 6-, 5- ja 4-vuotiaita pikkupoikia, upseeria, poikien isää ja keksijää. Myös Riitta Väisänen on kaksoisroolissa keksijä Yskäsen vaimona ja tyttärenä.
Näyttelijät

| 0 | 1 | 2 |
| --- | --- | --- |
|  Vesku  | … |  Make / upseeri Jäpälä   |
|  Simo  | … |  Väke / keksijä Yskänen   |
|  Spede  | … |  Kake / johtaja Hugo Rögstrand   |
|  Hannele Lauri  | … |  Valma Rögstrand-Ylä-Liimanen, "looginen nainen", poikien äiti   |
|  Riitta Väisänen  | … |  Yskäsen vaimo / Yskäsen tytär Unelma   |
|  Marita Nordberg  | … |  Jäpälän vaimo   |
|  Satu Silvo  | … |  Rögstrandin sihteeri   |
|  Marja Korhonen  | … |  lihakauppias   |
|  Seppo Laine  | … |  talon räjäyttäjä   |
|  Juhani Kumpulainen  | … |  räjäytettävän talon asukas   |
|  Heikki Kinnunen  | … |  kertoja   |
|  Ere Kokkonen  | … |  huoltoaseman hoitaja   |
|  neidit Virtanen  | … |  Jäpälän tyttäret   |
Arvioita

Pikkupoikien ensi-ilta-arviot olivat järjestään murskaavia ja syyttivät Spedeä kustannusten minimoinnista ja kaikinpuolisesta hutiloinnista. Video-oppaassa vuodelta 1994 Bello Romano sanoo, ettei kaikkia yhden idean tv-sketsejä pitäisi venyttää kokoillan elokuvaksi. Hän antaa Pikkupojille yhden tähden viidestä, mikä vastaa sanallista arviota ”huono”.
Aiheesta muualla

Pikkupojat Internet Movie Databasessa (englanniksi)
Pikkupojat Elonet.
Lääkintämies

Suomalainen lääkintämies itsenäisyyspäivän paraatissa Riihimäellä.
Lääkintämies on erikoiskoulutettu sotilas, jonka tehtävänä on vastata ryhmän, joukkueen tai komppanian lääkintähuollosta tai toimia lääkärin apuna korkeamman tason lääkintämuodostelmassa. Tähän kuuluu ensiavun antaminen haavoittuneille sotilaille, sekä haavoittuneiden kuljetusten organisointi. Muita lääkintämiehen tehtäviä on yksikön yleisen taistelukyvyn ylläpito esimerkiksi tarkkailemalla käymälöiden ja ruokailujen hygieniaa.
Taistelutilanteet

Taistelutilanteessa haavoittunut pyritään saamaan suojaan suoralta vihollistulelta taistelijaparin avustuksella mikäli tämä on mahdollista. Taistelijapari aloittaa mahdollisen verenvuodon tyrehdyttämisen haavoittuneen omalla lääkintävarustuksella, johon kuuluu sekä ensiside että kiristysside, pelastuspeite, vastalääkkeenantolaite ja potilasluokittelukortti.
Taistelupelastaja on ryhmän jäsen, joka on saanut muita ryhmän taistelijoita paremman lääkintäkoulutuksen ja -varustuksen. Hän kouluttaa taisteluensiapua ryhmässä. Taistelupelastajat täydentävät haavoittuneille annettua hätäensiapua sekä järjestävät haavoittuneiden evakuointia sekä täydentävät lääkintämateriaalia. Taistelupelastajien käytössä on mm. kiristys- ja ensisiteitä, nenänieluputkia, välineet paineilmarinnan purkamiseen, jos taistelupelastaja on saanut koulutuksen välineiden käyttöön, venttiilisiteitä rintakehävammoihin, hypotermiapussi ja luokittelu-/hoitokortteja.
Joukkueen lääkintämies perustaa hoitopaikan (HP) ja antaa välittömän henkeä ylläpitävän ensiavun paikalla ja organisoi haavoittuneen kuljetuksen eteenpäin. Taistelutilanteen ulkopuolella lääkintämies vastaa joukon yleisestä toimintakyvystä tarkkailemalla hygienian tasoa kenttäoloissa. Lääkintämiehiä palvelee sodan ajan kenttälääkinnässä myös esimerkiksi ensihoitopaikoilla (EHP), ensihoitoasemilla (EHAS), ensihoitokeskuksissa (EHK) ja kenttäsairaaloissa (KS).
Lääkintämiehet ovat suojattuja Geneven sopimuksien nojalla, eikä Punaisen Ristin tunnusta käyttävää henkilöä tai ajoneuvoa saa vahingoittaa. Vastaavasti lääkintämies saa käyttää henkilökohtaista asettaan vain itsensä tai potilaan suojelemiseksi.
Lääkintämiehet Suomen puolustusvoimissa

Suomen Puolustusvoimissa lääkintämiehiksi valitaan henkilöitä, jotka käyvät varusmiehinä erityisen kenttälääkintäkurssin. Kurssilta he saavat ensiapu 1- ja 2 -todistuksen. Kurssin suoritettuaan he toimivat varuskuntien terveysasemilla ja osallistuvat potilaiden hoitamiseen yhdessä henkilökunnan kanssa. J-kaudella lääkintämiehet harjoittelevat oman ryhmänsä kanssa. Lääkintämies järjestää ryhmän, joukkueen tai komppanian lääkintähuoltoa.  Lääkintämiehen palvelusaika puolustusvoimissa on 255 päivää eli yhdeksän kuukautta. Taistelupelastajakoulutus ei korvaa lääkintämieskursseja. Lääkintämiehille ja lääkintäaliupseereille opetetaan myös taisteluensiavun perusteet.
Sairasajoneuvon kuljettajat saavat C1-luokan ajoneuvon kuljettajakoulutuksen sekä hälytysajokoulutuksen. Tämän lisäksi he osallistuvat lääkintämieskurssille, vaikka he eivät osallistu potilasvalvontaan kuljetuksen aikana.
Nykyaikaisen kenttälääkintäjärjestelmän laatuvaatimuksena on "10-1-2" -periaate. Sen mukaan verenvuotoa tyrehdyttävä hoito on aloitettava 10 minuutin kuluttua haavoittumisesta, 1 tunnin sisällä on voitava aloittaa yleislääkäritasoinen hoito ja 2 tunnin sisällä henkeä pelastava kirurginen hoito. Kymmenen minuutin vaatimus täyttyy, kun taistelijoilla on hätäensiapukoulutus ja joukossa on taistelupelastajia sekä lääkintämiehiä. Taistelupelastajakoulutusta annetaan erityisesti maavoimissa. Tunnin vaatimuksen täyttyminen edellyttää, että 150 taisteijaa kohden on vähintään yksi ensihoitoryhmä. Kahden tunnin vaatimuksen täyttyminen edellyttää, että 800 taistelijaa kohden on vähintään yksi ensihoitojoukkue. Tämän lisäksi tarvitaan 5 000 taistelijaa kohden lääkintäkomppania ja tämän leikkausryhmä sekä evakuointijoukkue.
Korkea-arvoisimmat lääkintähenkilöt taistelutehtävissä ovat lääkintäaliupseereita, jotka ottavat haavoittuneet vastaan ensihoitopaikoilla ja toimittavat nämä eteenpäin kohti ensihoitoasemia, ensihoitokeskuksia ja kenttäsairaaloita.
Lääkintäupseerit, jotka ovat koulutukseltaan yleensä lääkäreitä, toimivat ensihoitopaikoilla, ensihoitoasemilla, ensihoitokeskuksissa ja kenttäsairaaloissa.
Rajavartiolaitoksen sekä joidenkin sissi- ja erikoisyksiköiden palveluksessa toimivat lääkintämiehet ja -aliupseerit saavat lisäksi koulutuksen sissilääkintään. Sissilääkintään kuuluu  erilaisten potilaskätköjen käyttö ja evakuointivälineiden teko tilapäisvälineistä.
Aiheesta muualla

Kuvia tai muita tiedostoja aiheesta Lääkintämies Wikimedia Commonsissa
Norjalaiset lääkintämiehet harjoittelevat sidontaa.
Sotilasambulanssi Kotkassa merivoimien vuosipäivänä 2013. Sairasajoneuvon kuljettajat saavat C1-luokan ajoneuvon kuljettajakoulutuksen sekä hälytysajokoulutuksen. Tämän lisäksi he osallistuvat lääkintämieskurssille, vaikka he eivät osallistu potilasvalvontaan kuljetuksen aikana.
Luettelo mineraaleista

Tämä on epätäydellinen luettelo mineraaleista.
A B C D E F G H I J K L M N O P Q R S T U V W X Y Z Å Ä Ö
A

Adamiitti
Adulaari
Albiitti
Akaatti (kvartsiryhmä)
Akaattijaspis
Akaattiopaali
Akantiitti
Aksiniitti
Aktinoliitti
Akvamariini
Alabandiitti
Alabasteri
Aleksandriitti
Almandiini
Altaiitti
Aluniitti
Amatsoniitti
Amblygoniitti
Ametisti
Ametisitikvartsi
Amfiboli (ryhmä)
Amfiboliitti
Analsiimi
Analsiitti
Anataasi
Andalusiitti
Andratiitti
Anhydriitti
Anglesiitti
Anhydriitti
Ankeriitti
Anortiitti
Antigoriitti
Antimonihohde
Apatiitti (ryhmä)
Apatiittikissansilmä
Apofylliitti
Aragoniitti
Arfvedsoniitti
Argentiitti
Armalkoliitti
Arseenikiisu
Arsenopyriitti
Asbesti
Atakamiitti
Atsuriitti
Aventuriini
Aventurniimaasälpä
Augiitti
Auripigmentti
Autuniitti
Aksiniitti (ryhmä)
Atsuriitti
B

Baddeleyiitti
Baryytti
Barytokalsiitti
Bastiitti
Bauksiitti
Benitoiitti
Bertrandiitti
Berylli
Berylloniitti
Binghamiitti
Biotiitti
Bixbiitti
Borniitti
Boulangeriitti
Bournoniitti
Brasilianiitti
Brauniitti
Bromiitti
Brontsiitti
Brookiitti
Brusiitti
Bytowniitti
C

Cavansiitti
Cleveiitti
Coesiitti
Colemaniitti
Crandaliitti
D

Danburiitti
Datoliitti
Demantoidi
Dendriittiakaatti
Desklosiitti
Diopsidi
Dioptaasi
Dolomiitti
Drafiitti
Dumortieriitti
E

Endelliitti
Enstatiitti
Epidootti
Erytriini
Eskolaiitti
Euklaasi
F

Falesrsti
Ferberiitti
Fenakiitti
Fluoriitti
Flogopiitti
Forsteriitti
Fosforiitti
Fosgeniitti
Frankliniitti
Fuksiitti
G

Gadoliniitti
Gagaatti
Gahniitti
Gaylussiitti
Garnieriitti
Gersdorffiitti
Glauberiitti
Glaukoniitti
Gorceixiitti
Grafiitti
Granaatti (ryhmä)
Götiitti
H

Hacmaniitti
Hagendorfiitti
Hambergniitti
Hauyniitti
Haukansilmä
Heliodori
Hematiitti
Hemimorfiitti
Herkyniitti
Hessiitti
Heulandiitti
Hopea
Howliitti
Hurlbutiitti
Hypersteeni
I

Idokraasi
Ilmeniitti
J

Jade
Jadeiitti
Jalo-opaali
Jamesoniitti
Jaspis
K

Kainiitti
Kalimaasälpä
Kalsedoni
Kalsiitti
Kaoliniitti
Karnalliitti
Karneoli
Karnotiitti
Kassiteriitti
Kabasiitti
Kieseriitti
Kipsi
Kivettynyt puu
Klinozoisiitti
Klintoniitti
Kloriitti
Kloritoidi
Koboltiitti (kobolttihohde)
Kobolttihohde
Kolumbiitti (ryhmä)
Kordieriitti
Kornerupiini
Korundi
Kovellini
Krokidoliitti
Krokoiitti
Kromidiopsidi
Kromiitti
Kryoliitti
Kryptomelaani
Krysoberylli
Krysoliitti
Krysokolla
Krysopraasi
Krysotiili
Kubaniitti
Kulta
Kunziitti
Kupari
Kuparihohde
Kupriitti
Kuparikiisu
Kurnakoviitti
Kuukivi
Kvartsi
Kyaniitti
L

Labradoriitti
Lamprofylliitti
Lantaniitti
Lasuriitti
Latsuliitti
Laumontiitti
Lepidoliitti
Leusiitti
Limoniitti
Limsiö
Linneiitti
Litiofiliitti
Lokkaiitti
Lyijyhohde
Löllingiitti
M

Maasälvät (ryhmä)
Magneettikiisu
Magnesiitti
Magnetiitti
Malakiitti
Manganiitti
Manganosiitti
Margariitti
Markasiitti
hematiitti
Maucheriitti
Meliltiitti
Merenvaha
Meripihka (fossiilista pihkaa)
Mikrokliini
Milariitti
Milleriitti
Mimetesiitti
Molybdeenihohde
Monatsiitti
Montmorriloniitti
Morganiitti
Moriniitti
Mulliitti
Muskoviitti
N

Nakriitti
Natroliitti
Nefeliini
Nefriitti
Nefriitti-kissansilmä
Nikkoliitti
Nontroniitti
Norsunluu (orgaaninen)
Noseliitti
O

Oliveniitti
Oliviini
Onyks
Opaali
Ortoklaasi
Osumiliitti
P

Pagodiitti
Pargasiitti
Pektoliitti
Pentandiitti
Peridootti
Periklaasi
Peristeriitti
Petaliitti
Piemontiitti
Pikivälke
Plagioklaasi
Platina
Pleonasti
Pollusiitti
Praseemi
Prehniitti
Prasioliitti
Proustiitti
Psilomelaani
Pumpellyiitti
Purpuriitti
Pyrargyriitti
Pyriitti (rikkikiisu)
Pyrofylliitti
Pyrokloori
Pyrokseeni (ryhmä)
Pyrolusiitti
Pyromorfiitti
Pyrooppi
Pyrrotiitti (magneettikiisu)
R

Raitajaspis
Ramsayiitti
Rautasälpä
Rikki
Rikkikiisu
Rodokrosiitti
Rodoliitti
Rodoniitti
Romanechiitti
Roscoeliitti
Rubelliitti
Rubiini
Rutiili
Ruusukvartsi
S

Safiiri
Sammalakaatti
Sammalopaali
Sanidiini
Sapioliitti
Saponiitti
Sardi
Sarvivälke
Savukvartsi
Scheeliitti
Schöniitti
Seleeni
Selestiini
Sepioliitti (merenvaha)
Serisiitti
Serpentiini
Serusiitti
Sideriitti
Sillimaniitti
Sinhaliitti
Sinikvartsi
Sinoperi
Sinkiitti
Sinkkisälpä
Sinkkivälke
Sitriini
Skapoliitti
Skutterudiitti
Skotlandiitti
Smaliitti
Smaragdi
Smaragdiitti
Smithsoniitti (sinkkisälpä)
Sodaliitti
Spektroliitti
Speryliitti
Spessartiini
Spinelli
Spessartiini
Spodumeeni
Stanniini
Stanniitti
Stauroliitti
Stibniitti
Stilbiitti
Strontianiitti
Sylindriitti
Sylviini
T

Talkki
Tansaniitti
Tantaliitti
Tapioliitti
Tetraedriitti
Thenardiitti
Thomsoniitti
Tiikerinsilmä
Timantti
Tina
Tinakivi
Titaniitti
Toberniitti
Topaasi
Torianiitti
Toriitti
Tremoliitti
Tripliitti
Tšaroiitti
Turmaliini
Tugtupiitti
Tuliopaali
Turkoosi
Thuliitti
U

Uleksiitti
Ullmanniitti
Uraliitti
Uraniniitti
Uvaroviitti
V

Vanadiniitti
Variskiitti
Verderiitti
Verikivi (hematiitti)
Vesuvianiitti
Viitaniemiitti
Vismuttihohde
Viteriitti
Vivianiitti
Vuorikide
Vuorisuola
Väyryneniitti
W

Willemiitti
Wolframiitti
Wollastoniitti
Wulfeniitti
X

Xonoliitti
Y

Yttriumoksidi
Z

Zeoliitti
Zinnwaldiitti
Zirkoni
Zoisiitti
Aiheesta muualla

Mineralogical Association Commission on New Minerals and Mineral Names (Arkistoitu – Internet Archive)
Mineralogy Database
Geylang

Geylangin sijainti Singaporen kartalla
Geylang (kiin. 芽笼, tamiliksi கேலாங்) on yksi Singaporen alueista (engl. urban planning area). Geylang sijaitsee Keskisellä suuralueella Etelä-Singaporessa. Vuoden 2010 väestölaskussa alueen asukasluku oli 120 690, ja vuoden 2015 ennusteessa 116 960. Alueen pinta-ala on 9,64 km2. Geyland rajautuu pohjoisessa Hougangiin ja Toa Payohiin, lännessä Kallangiin, etelässä Marine Paradeen ja idässä Bedokiin.
Historiallisesti Geylang oli merimiesten ja malaijien asuinaluetta. Nykyään alue on tunnettu punaisten lyhtyjen alueena.
Geylangin aluejako

Geylang jaetaan viiteen alueeseen (engl. subzone).
| Nimi | Väkiluku (ennuste 2015) | Pinta-ala |
| --- | --- | --- |
| Aljunied | 41 710 | 2,95 |
| Geylang East | 33 380 | 2,58 |
| Kallang Way | 40 | 0,98 |
| Kampong Ubi | 13 210 | 1,88 |
| MacPherson | 28 630 | 1,26 |
Kuvia

Seng Ong temppeli
Aiheesta muualla

Kuvia tai muita tiedostoja aiheesta Geylang Wikimedia Commonsissa
Maaninka

| Maaninka> Entinen kunta – nykyiset kunnat: Kuopio |
| --- | --- |

 vaakuna :  sijainti 
Sijainti:  63°09′20″N, 027°18′00″E
Maakunta:  Pohjois-Savon maakunta
Seutukunta:  Kuopion seutukunta
Kuntanumero:  476
Hallinnollinen keskus:  Maaningan kirkonkylä
Perustettu:  1872
Liitetty:  2015
– liitoskunnat:  Kuopio Maaninka
– syntynyt kunta:  Kuopio
Pinta-ala:  575,13 km²  (1.1.2014)
– maa:  466,51 km²
– sisävesi:  108,62 km²
Väkiluku:  3 748   (31.12.2014)
– väestötiheys:  8,03 as./km² (31.12.2014)
Maaningan kirkko
Kalapuron tilan päärakennus Tuovilanlahdessa.
Havukkasalmi Tuovilanlahdessa.
Väänälänranta Maaningalla. Kuvassa Onkivesi.
Maaninka (aikaisemmin ruots. Maninga) on Suomen entinen kunta Pohjois-Savon maakunnan keskiosassa. Vuoden 2015 alusta Maaninka on ollut osa Kuopiota.
Vuonna 2014 Maaningalla asui 3 748 ihmistä ja sen pinta-ala oli 575,13 km2, josta 108,62 km2 oli vesistöjä. Väestötiheys oli 8,03 asukasta/km2. Maaningan rajanaapureita ennen sen liittämistä Kuopioon olivat Iisalmi, Kuopio, Lapinlahti, Pielavesi, Siilinjärvi ja Tervo.
Historia

Maaningan Tavinsalmelle perustettiin 1500-luvulla kuninkaankartano Pohjois-Savon hallinnolliseksi keskukseksi. Pitäjästä käytettiin alun perin Tavinsalmi-nimeä, mutta asutuksen painopisteen siirryttyä Kuopionniemelle nimeksi vakiintui Kuopion pitäjä, johon Maaningankin alue kuului. Maaningan kappeliseurakunta muodostettiin vuonna 1764. Vuoden 1865 kunnallisasetuksen perusteella perustettiin itsenäinen Maaningan seurakunta 1871 ja Maaningan kunta 1872. Maaningalla vanhusten palvelutalo Viljamissa vuonna 1999 tapahtuneessa tuhoisassa tulipalossa viisi vanhusta kuoli ja neljä loukkaantui.
Väestönkehitys

Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2013 tilanteen mukainen.
| Maaningan väestönkehitys 1980–2010 |
| --- | --- | --- | --- | --- |
| Vuosi |  |  | Asukkaita |  |
| 1980 | 1980 |    | 4 443 | 4 443 |
| 1985 | 1985 |    | 4 268 | 4 268 |
| 1990 | 1990 |    | 4 135 | 4 135 |
| 1995 | 1995 |    | 4 074 | 4 074 |
| 2000 | 2000 |    | 3 889 | 3 889 |
| 2005 | 2005 |    | 3 781 | 3 781 |
| 2010 | 2010 |    | 3 833 | 3 833 |
Lähde: Tilastokeskus.
Kuntaliitos

Maaninka osallistui kuntaliitosselvitykseen Siilinjärven kanssa. Uuden kunnan oli kaavailtu aloittavan toimintansa 1. tammikuuta 2013. Maaningan kunnanvaltuusto kuitenkin lopetti kuntaliitosneuvottelut 20. kesäkuuta 2011. Vielä vuoden 2011 aikana Maaningan kunnanvaltuusto päätti aloittaa kuntaliitosselvitystyön Kuopion kaupungin kanssa. Maaningalla tehtiin valitus kuntaliitoksesta ja vaadittiin kansanäänestystä. Kunnanvaltuusto päätti kuitenkin yksimielisesti hyväksyä liitoksen vuoden 2015 alusta lukien ilman neuvoa-antavaa kansanäänestystä.
Nähtävyydet

Kunnan nähtävyyksiin lukeutuvat Korkeakoski ja Tuovilanlahden kulttuurimaisema-alue, joka on luokiteltu valtakunnallisesti arvokkaaksi maisema-alueeksi. Tuovilanlahdessa sijaitsee Kalapuron tila, joka toimii nykyään museona.
Luonnonnähtävyyksiä on Pirunhalssin luola, joka sijaitsee Kellarimäen suunnalla.
Kulttuuri > Ruokakulttuuri

1980-luvulla jokaiselle Savon silloiselle kunnalle äänestettiin omat nimikkoruoat. Maaningan perinneruoiksi valittiin sianlihapaisti, rokkatuuvinki (sakeutettu hernemuhennos) ja marjakiisseli.
Kulttuuri > Tapahtumat

Vanhoillislestadiolaisten suviseurat järjestettiin Maaningalla vuonna 2000.
Kylät

Maaningalla on 18 kylää:
| 0 | 1 | 2 |
| --- | --- | --- |
|  Haatala  Halola  Jynkänniemi  Kurolanlahti  Käärmelahti  Kinnulanlahti |  Lappetelä  Lappvetelä  Leppälahti  Onkivesi  Pohjois-Haatala  Pulkonkoski  |  Tavinsalmi  Tuovilanlahti  Varpasmaa  Venäjänsaari  Vianta  |
Maaningalla syntyneitä tai vaikuttaneita

Tahvo Hiekkaranta, kansanedustaja
Tommi Hoffren, muusikko
Taavetti Lapveteläinen, kansanedustaja
Kari-Pekka Lax, kymmenottelija
Pentti Otsamo, sarjakuvataiteilija
Ahti Rytkönen, professori
Mirja Ryynänen, kansanedustaja
Aino Räsänen, kirjailija
Jari Räsänen, hiihtäjä
Veikko Räsänen, hiihtäjä
Johan Henrik Tawast, kreivi ja kenraali
Magnus Fredrik Tawast, majuri
Toivo Tuomainen, elokuvanäyttelijä
Paavo Tuominen, 1800-luvun alkupuolen kansanrunoilija
Kalle Valta, kansanedustaja
Birger Fridolf Winter, valtioneuvos, tullihallituksen päätirehtööri 1890–1902
Heikki Väänänen, teollisuusneuvos
Nestor Väänänen, kansanedustaja
Tuula Väätäinen, kansanedustaja
Aiheesta muualla

Kuvia tai muita tiedostoja aiheesta Maaninka Wikimedia Commonsissa
Maaningan kunnan kotisivut
Tilastokeskus – Maaningan avainluvut
| n k Pohjois-Savon maakunnan kunnat |
| --- | --- |
Nykyiset kunnat:  Iisalmi  Joroinen  Kaavi  Keitele  Kiuruvesi  Kuopio  Lapinlahti  Leppävirta  Pielavesi  Rautalampi  Rautavaara  Siilinjärvi  Sonkajärvi  Suonenjoki  Tervo  Tuusniemi  Varkaus  Vesanto  Vieremä 
Entiset kunnat:  Iisalmen maalaiskunta  Juankoski  Kangaslampi  Karttula  Kuopion maalaiskunta  Maaninka  Muuruvesi  Nilsiä  Riistavesi  Säyneinen  Varpaisjärvi  Vehmersalmi 
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO) 
Henkilöt:  Yle  Uppslagsverket Finland
The Guardians of the Galaxy Holiday Special

| The Guardians of the Galaxy Holiday Special |
| --- | --- |

Tyyli:   avaruusooppera  joulukomedia  supersankari 
Kestoaika:  45 minuuttia
Luoja(t):  James Gunn
Perustuu:  Dan Abnettin ja Andy Lanningin sarjakuvaan Guardians of the Galaxy
Pääosissa:   Chris Pratt  Dave Bautista  Karen Gillan  Pom Klementieff  Sean Gunn  Vin Diesel  Bradley Cooper  Old 97’s  Michael Rooker  Kevin Bacon 
Alkuperämaa:  Yhdysvallat
Alkuperäiskieli:  englanti
Verkko:  Disney+
Julkaistu:  2022-11-2525. marraskuuta 2022
Tuotanto
Vastaava(t) tuottaja(t):   Sara Smith  Simon Hatt  James Gunn  Brad Winderbaum  Victoria Alonso  Louis D’Esposito  Kevin Feige 
Ohjaaja(t):  James Gunn
Käsikirjoittaja(t):  James Gunn
Säveltäjä(t):  John Murphy
Leikkaaja(t):   Greg D’Auria  Gregg Featherman 
Kuvaaja(t):  Henry Braham
Tuotantoyhtiö(t):  Marvel Studios
Levittäjä:  Disney Media Distribution
Aiheesta muualla
IMDb 
The Guardians of the Galaxy Holiday Special on yhdysvaltalainen Disney+-tilausvideopalveluun julkaistu jouluteemainen televisiospesiaali, joka perustuu Marvel Comicsin luomaan supersankariryhmään Galaksin Vartijat. Se on Marvel Cinematic Universen (MCU) toinen Marvel Studios Special Presentation-televisiospesiaali, jakaen tarinallisen jatkumonsa elokuvien ja televisiosarjojen kanssa. Spesiaalin on tuottanut Marvel Studios sekä ohjannut ja käsikirjoittanut James Gunn. Spesiaalissa Galaksin Vartijat viettävät joulua ja etsivät johtajalleen, Peter Quillille, joululahjaa.
Chris Pratt, Dave Bautista, Karen Gillan, Pom Klementieff, Sean Gunn, Vin Diesel, Bradley Cooper ja Michael Rooker palaavat elokuvista tuttuihin rooleihinsa. Spesiaalissa näyttelevät myös Old 97’s -yhtyeen jäsenet sekä Kevin Bacon. Spesiaali julkistettiin joulukuussa 2020 Disneyn Investor Day -virtuaalitapahtumassa ja samalla vahvistettiin Guardians of the Galaxy -elokuvat ohjanneen Gunnin paluu käsikirjoittajaksi ja ohjaajaksi. Spesiaalin kuvaukset alkoivat helmikuussa 2022, Guardians of the Galaxy Vol. 3:n (2023) tuotannon aikana, ja päättyivät huhtikuussa 2022.
The Guardians of the Galaxy Holiday Special julkaistiin Disney+:aan lopetuksena MCU:n neljännelle vaiheelle 25. marraskuuta 2022. Spesiaali sai positiivisen vastaanoton, kriitikoiden kehuessa sen huumoria, Gunnin ohjaustyyliä sekä näyttelijöiden roolisuoritusta.
Näyttelijät > Päärooleissa

| 0 | 1 | 2 |
| --- | --- | --- |
|  Chris Pratt  | … |  Peter Quill / Tähtilordi   |
|  Dave Bautista  | … |  Drax Tuhoaja   |
|  Karen Gillan  | … |  Nebula   |
|  Pom Klementieff  | … |  Mantis   |
|  Vin Diesel  | … |  Groot (ääni)   |
|  Bradley Cooper  | … |  Rocket (ääni)   |
|  Sean Gunn  | … |  Kraglin Obfonteri   |
|  Rhett Miller  | … |  Bzermikitokolak (avaruusolentoyhtyeen laulaja-kitaristi)   |
|  Murry Hammond  | … |  Kortolbookalia (avaruusolentoyhtyeen basisti)   |
|  Ken Bethea  | … |  Sliyavastojoo (avaruusolentoyhtyeen kitaristi)   |
|  Philip Peeples  | … |  Phloko (avaruusolentoyhtyeen rumpali)   |
|  Michael Rooker  | … |  Yondu Udonta (ääni)   |
|  Kevin Bacon  | … |  oma itsensä   |
Näyttelijät > Sivurooleissa

| 0 | 1 | 2 |
| --- | --- | --- |
|  Luke Klein  | … |  nuori Peter Quill (ääni)   |
|  Maria Bakalova  | … |  Avaruuskoira Cosmo (ääni)   |
|  Kyra Sedgwick  | … |  oma itsensä (ääni)   |
|  Flula Borg  | … |  baarimikko Maassa   |
|  Rusty Schiwmmer  | … |  Sara   |
|  Stephen Blackehart  | … |  Steemie Blueliver   |
Tuotanto > Kehitys ja käsikirjoittaminen

Joulukuussa 2020 Marvel Studiosin johtaja Kevin Feige julkisti Disneyn Investor Day -virtuaalitapahtumassa The Guardians of the Galaxy Holiday Specialin, uuden Galaksin Vartijoihin keskittyvän televisiospesiaalin, jonka ohjaa ja käsikirjoittaa James Gunn, Guardians of the Galaxy -elokuvien ohjaaja ja käsikirjoittaja. Gunn sanoi sen olevan ”yksi hänen suosikkitarinoistaan”, ja kuvaili ”tarinaa niin hauskaksi ja hulluksi kuin olla voi” ja että hän oli rukoillut mahdollisuutta sen tekemiseen Feigeltä jo vuosia. Gunn lisäksi, että spesiaali olisi näytelty ja osa Marvel Cinematic Universen (MCU) kaanonia, huomauttaen olleensa lapsena Star Wars Holiday Specialin (1978) fani. Gunn sai käsikirjoituksen valmiiksi huhtikuussa 2021, tehtyään alustavan käsikirjoituksen ”jo vuosia sitten”. Guardians -elokuvien pääosien esittäjät palaavat rooleihinsa, tarinan sijoittuessa elokuvien Thor: Love and Thunder (2022) ja Guardians of the Galaxy Vol. 3 (2023) väliin. Gunn kertoi, että osa spesiaalin juonesta vaikuttaisi suuresti Vol. 3:n tapahtumiin. Sekä spesiaali että Vol. 3 olivat alun perin tarkoitus kuvata vuonna 2019 ennen useita viivästymisiä. Kesäkuussa Vin Diesel, Grootin ääninäyttelijä, sanoi Feigen olevan innoissaan siitä, että spesiaalin suunnitellussa tarinassa Groot palaisi takaisin kotiinsa Planeetta X:lle. The Guardians of the Galaxy Holiday Special on arviolta noin 40 minuuttia. Lokakuussa 2022 paljastettiin, että Kevin Bacon näyttelee spesiaalissa fiktiivistä versiota itsestään, Maria Bakalovan ääninäytellessä Avaruuskoira Cosmoa jo ennen tulevaa rooliaan Vol. 3:ssa. Aiemmin hahmoa näytteli koiranäyttelijä Fred, elokuvissa Guardians of the Galaxy (2014) and Guardians of the Galaxy Vol. 2 (2017).